Ambarita

Ambarita ( Surat Batak :  ) i ma sada marga Batak Toba na tubu sian Simanindo, Samosir. Marga Ambarita i ma sada sian marga na adong di Horong Naimarata manang Borbor Marsada sian pinompar ni Silau Raja (anak palimahon ni Guru Tatea Bulan).

 Tarombo 
 Sian Siraja Batak 
Ompunta Si Raja Batak, dua ma anakna i ma:
Guru Tatea Bulan
Raja Isombaon

Tauduti ma sian ompunta anak siangkangan i ma Guru Tatea Bulan na manubuhon lima anak dohot 5 boru, i ma:
Raja Biakbiak
Tuan Sariburaja
Limbong Mulana
Sagala Raja
Silau Raja
Siboru Biding Laut
Siboru Pareme
Pungga Haomasan
Anting Haomasan
Nan Tinjo

Tauduti ma muse sian ompunta siampudan i ma Silau Raja na manubuhon opat anak, i ma:
Malau Raja
Manik Raja
Ambarita Raja
Gurning Raja

 Tarombo Marga Ambarita 
Ia Ompu i Ambarita Raja, anak sipaitolu ni Silau Raja, i ma sipungka marga Ambarita laos sude pinomparna marmargahon marga Ambarita. Tubu ma di ibana dua anak i ma:
Raja Jongok, pinomparna marmargahon Ambarita Lumban Pea;
Raja Naopat, pinomparna marmargahon Ambarita Lumban Pining.

Ianggo Raja Jonggok Lumban Pea, tubu ma dua anakna i ma:
Ompu Oborlan (Ompu Allagan)
Ompu Bonanihuta
Anggo Ompu Oborlan ndang marpinompari ibana, jadi sude marga Ambarita Lumban Pea na adong di portibi on pinompar ni Ompu Bonanihuta do. Ompu Bonanihuta sada ma anakna i ma Ompu Suhutnihuta, Ompu Suhutnihuta pe sada anakna i ma Ompu Tondolnihuta, jala ompu Tondolnihuta tubu ma opat anak di ibana i ma:
Martua Boni Raja (Ompu Mamontang Laut) na mangalap Boru Sinaga dohot Boru Sitio laos tubu ma di ibana tolu dakdanak i ma:
Ompu Sohailoan na mangalap Boru Sinaga;
Ompu Jaipul na mangalap Boru Sinaga;
Ompu Sogara (Ompu Ujung Barita) na mangalap Boru Sirait.
Ompu Marhanang
Ompu Niumbol
Ompu Marihot

Ianggo Raja Naopat Lumban Pining, tubu ma dua anakna i ma:
Ompu Lampotnihuta na manubuhon dua anak, i ma:
Ompu Tambok Raja, na manubuhon tolu anak, i ma:
Raja Nagok (Ompu Birong)
Guru Sinungkun
Ompu Barita
Datu Pulungan Taoar, na manubuhon tolu anak, i ma:
Guru Humusor
Datu Pagar Laut
Raja Pardano
Ompu Panopa Somalate

 Pangituai 
Piga-piga angka pangituai na marmarga Ambarita i ma:

 Himsar Ambarita
 Ramos Ambarita
Horong:Marga Batak
Horong:Marga Ambarita